Diari Oficial de la Generalitat Valenciana


Sumari del DOGV 8938, del 28-10-2020 (2020/8832)

RESOLUCIÓ de 21 d'octubre de 2020, del president de l'Institut Valencià de Competitivitat Empresarial (IVACE), per la qual es deixa sense efecte la convocatòria de les ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de 2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8938

Data del DOGV
:   28-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8832


Data del document
:   21-10-2020

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 21 d'octubre de 2020, del president de l'Institut Valencià de Competitivitat Empresarial (IVACE), per la qual es deixa sense efecte la convocatòria de les ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics amb càrrec al pressupost de 2020. [2020/8832]  
Mitjançant Resolució de 8 de gener de 2020, del president de l'Institut Valencià de Competitivitat Empresarial (IVACE), es van convocar ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics a càrrec del pressupost de l'exercici 2020 (DOGV 8721, 20.01.2020). El pressupost, segons la convocatòria, ascendia a 57.680.491 euros a càrrec del pressupost de l'IVACE de l'exercici 2020, línia S0656000.  
Amb posterioritat a la finalització del termini per a la presentació de sol·licituds, a causa de la crisi sanitària causada per la Covid-19, el Consell mitjançant Acord de 3 d'abril de 2020, es va veure obligat a modificar el seu pressupost per a poder fer front a necessitats imperioses relacionades amb aquesta i suprimir la línia S0656000 corresponent a les ajudes esmentades, que a aquesta data es trobaven pendents de resolució de concessió i denegació per part del president de l'entitat prèvia reunió de la Comissió d'Avaluació del programa.  
Davant la impossibilitat de dotar novament la partida pressupostària destinada a la línia S0656000, pertoca la cancel·lació de la convocatòria aprovada per Resolució de 8 de gener de 2020, del president d'aquest Institut.  
Per això, de conformitat amb les competències que em confereix l'article 7 de l'Ordre 22/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en matèria d'industrialització, resolc:  
  
Deixar sense efecte, per causes imprevistes, la convocatòria d'ajudes per a projectes d'inversió per a la millora, modernització i dotació d'infraestructures i serveis en polígons, àrees industrials i enclavaments tecnològics a càrrec del pressupost de l'exercici 2020, aprovada per Resolució del president de l'IVACE de 8 de gener de 2020 (DOGV 8721, 20.01.2020).  
  
  
DISPOSICIÓ FINAL  
  
Única. Entrada en vigor  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana (DOGV).  
  
  
Contra la present resolució, que posa fi a la via administrativa, podrà interposar-se en el termini d'un mes recurs potestatiu de reposició davant del president de l'IVACE, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 21 d'octubre de 2020.- El president de l'IVACE: Rafael Climent González.